Pa skiet kinders, ma, homself | Maroela Media
'n Man het Donderdagoggend in Alberton, Gauteng, sy twee kinders doodgeskiet en sy vrou gewond voordat hy homself doodgeskiet het.
"Die man se eksvrou het die kinders glo omstreeks 06:30 skool toe gevat toe die skietvoorval in Brackendowns gebeur het," het lt.kol. Lungelo Dlamini, woordvoerder van die polisie in Gauteng, gesê. Die kinders is onderskeidelik 14 en 18 jaar oud.
"Die verdagte, wat glo agter 'n boom weggekruip het, het hul voertuig opgemerk en verskeie skote met 'n 9mm-pistool in die voertuig gevuur. Hy het in sy eie voertuig gespring en glo homself later geskiet."
Dlamini sê die tieners is onderweg na die hospitaal oorlede.
"Die vrou is in 'n kritieke toestand na die hospitaal geneem," het Santi Steinmann, woordvoerder van Netcare911, gesê.
Volgens Dlamini hou die skietery met "huishoudelike probleme" verband. "Twee sake van moord en een van poging tot moord sal ondersoek word."
Die familie se name kan nog nie bekend gemaak word voordat alle naasbestaandes in kennis gestel is nie.
Carin · 6 jaar gelede
TRAGIES!!!! Wat word van die wereld? My innigste simpatie met die naasbestaandes.
Ja dit is tragies en my innige simpatie teen oor die naasbestaandes.Wat besiel die mens dom om so iets te doen.Hy het hom self weg gevat en sy 2 kinder en sy vrou le kritiek in die hospitaal.Onse vader le u hand op die vrou al ken ek haar nie maar beskerm haar en laat sy volkome herstel.Laat haar familie haar by staan waar deur sy gaan.Amen
MATILDA · 6 jaar gelede
DIE LEWE EN JOU OMSTANDIGHEDE KAN JOU DRYF NA BAIE GLO MY !
Skakel af die caps lock asb.
En ja, omstandighede, bla bla bla. Ek's moeg daarvoor dat kriminele en hulle onstandighede alewig meer simpatie as die slagoffers kry. Ek's bly die swernoot het homself van die gras af gemaak, dit spaar ons 'n tou!